આ બે મિનિટની વીડિયો ચેટમાં જેફે ટીમ ઈન્ડિયા અને દુનિયાના બીજા ખેલાડીઓ સાથે પોતાના અનુભવ શૅર કર્યા છે. જેફે જણાવ્યું કે તેણે દુનિયાભરની ક્રિકેટ ટીમ સાથે સમય વિતાવ્યો છે અને તેને ટીમ ઈન્ડિયા દુનિયાની સૌથી વધારે પ્રોફેશનલ અને અનુશાસિત ટીમ લાગે છે. જેફે જણાવ્યું કે તે ભારતીય ટીમનો બસ ડ્રાઈવર છે અને ઓસ્ટ્રેલિયા સહિત અનેક ટીમ માટે બસ ડ્રાઈવ કરી છે. તેણે જણાવ્યું કે મહાન ક્રિકેટર સચિન તેંડુલકર પણ અનેકવાર તેના બસમાં મુસાફરી કરી ચૂક્યાં છે.